CELEX: 22018D0984
Language: et
Date: 2018-05-03 00:00:00
Title: ELi – Moldova Vabariigi assotsieerimisnõukogu otsus nr 1/2018, 3. mai 2018, mis käsitleb ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu XXVI lisa muutmist [2018/984]

12.7.2018   
            
            
               ET
            
            
               Euroopa Liidu Teataja
            
            
               L 176/21
            
         ELi – MOLDOVA VABARIIGI ASSOTSIEERIMISNÕUKOGU OTSUS nr 1/2018,
   3. mai 2018,
   mis käsitleb ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu XXVI lisa muutmist [2018/984]
   ELi – MOLDOVA VABARIIGI ASSOTSIEERIMISNÕUKOGU,
   võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut, eriti selle artikli 436 lõiget 3,
   ning arvestades järgmist:
   
               (1)
            
            
               Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vaheline assotsieerimisleping (1) (edaspidi „leping“) allkirjastati 27. juunil 2014.
            
         
               (2)
            
            
               Lepingu artikliga 201 on ette nähtud liidu tollialaste õigusaktidega ja teatavate rahvusvaheliste õigusnormidega järkjärguline ühtlustamine vastavalt lepingu XXVI lisale.
            
         
               (3)
            
            
               Lepingu XXVI lisas täpsustatakse, et Moldova Vabariik ühtlustab oma õigusaktid nõukogu määruse (EMÜ) nr 2913/92 (2) sätetega kolme aasta jooksul pärast lepingu jõustumist.
            
         
               (4)
            
            
               Määrus (EMÜ) nr 2913/92 on kehtetuks tunnistatud ning alates 1. maist 2016 kohaldatakse liidus Euroopa Parlamendi ja nõukogu määruse (EL) nr 952/2013 (3) materiaalõiguslikke norme.
            
         
               (5)
            
            
               ELi – Moldova Vabariigi tollikoostöö allkomitee 6. oktoobri 2016. aasta koosolekul lepiti kokku, et lepingu XXVI lisa tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XXVI lisa muudetakse vastavalt käesoleva otsuse lisale.
   Artikkel 2
   Käesolev otsus jõustub selle vastuvõtmise päeval.
   
      Brüssel, 3. mai 2018
      
         
            Assotsieerimisnõukogu nimel
         
         
            esimees
         
         F. MOGHERINI
      
   
   
      (1)  ELT L 260, 30.8.2014, lk 4.
   
      (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
   
      (3)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
   
      LISA
      Lepingu XXVI lisa esimest lõiku muudetakse järgmiselt:
      viide „Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik“ asendatakse järgmise viitega: „Määrus (EL) nr 952/2013, 9. oktoober 2013, millega kehtestatakse liidu tolliseadustik“.